વેરાવળ તાલુકામાં આવેલા કોડીદ્રા ગામે આવેલ સુખનાથ મહાદેવ મંદિરનાં મહંતની હત્યા થયા બાદ તેમની લાશ મંદિરના અનાજ ભરવાના પીપડામાંથી મળી આવતા ચકચારમચી ગઈ હતી. આ મહંત ઉમિયા શંકરગીરી બે અઢી મહિનાથી ગુમ હતા. મે મહિનાથી મહંત ગુમ થયા બાદ ગામના સરપંચ દ્વારા પોલીસ મથકમાં ફરિયાદ પણ નોંધાવવામાં આવી હતી. દરમિયાન શનિવારે મંદિરની સાફસફાઈ કરતા અનાજ ભરવાના બેરલમાંથી દુર્ગંધ આવતાં મહંતની કોહવાયેલી લાશ મળી હતી. જેમાં પોલીસે ઘટના સંદર્ભે વધુ તપાસ હાથ ધરી હતી.